 Madaxweyne ku-xigeenka Somaliland Cabdiraxmaan Saylici ayaa si faah-faahsan uga war bixiyay xidhiidhka soo jireenka ah iyo cilaaqadka cusub ee u bilawday Somaliland iyo Sucuudiga waxaanu yidhi Madaxweyne ku-xigeenku Somaliland iyo dalka Sucuudigu waxay leeyihiin taariikh dheer oo uu ka dhaxeeyay xidhiidh dhinac walba leh, waxaanu jecelnahay ka dawlad ahaan inaanu halkaasi kasii wadno, sucuudiga iyo Somaliland waxa imika u bilaabmay iskaashi weyn, aad iyo aad ayaan usoo dhawaynayaa, Somaliland waa meel-istiraataji ah oo cid-waliba danaynayso sucuudiguna waxa uu kamid yahay dalalka danaynaya annaguna waanu sii laban-laabi doonaa cilaaqaadka sucuudiga ayuu yidhi Madaxweyne ku-xigeeka Somaliland. 